Quarta-Feira, IV Semana iha Tempo Comum – Diocese de Dili\nDiocese de Dili > NOTÍCIAS > LETURA DIÁRIA > Quarta-Feira, IV Semana iha Tempo Comum\nQuarta-Feira, IV Semana iha Tempo Comum\nPosted on: January 30, 2018 by: Departamento Comunicação Diocese Dili\nPrimeira Leitura 2Sm. 24. 2, 8b-17\nIha loron hirak neba, liuirai David fó ordem ba Joab no ulun sira nia liman kro’at nijan, nebe iha hela nia sorin: “imi sei la’o tuir uma-kain israel nian tomak,housi Dan to’o iha Barcheba, hodi halo censo povo hotu nian atu ha’u hatene sira hira”.\nLiu tiha fulan sia no loron sanulu, Joab Hato’o ba liurai número população nian: israel iha ema rihun atus ualu bé liman kro’at nian, nebe bele ka’er surik, no judá sura hamutuk iha ema atus lima. Maibe, wainhira hakerek naran ne’e hotu tiha, David sente fuan ne’e moras dehan ba Na’i: “Ha’u halo sala boot teb-tebes tan halo nune’e. Maibe oras ne’e, Na’i, bele karik, perdua ita atn nia salan, bása, ha’u halo salan no hanoin beik”. Iha dader, wainhira liurai hader, Na’i lia tun ba profeta Gad,ba Davidnia profeta: “Ba dehan ba David, Na’i dehan nune’e, ha’u fó ba ó buat castigo tolu. Hilli ida bé ó hakarak, atu ha’u haruka ba ó”. Gad ba hasoru david fó hatene ba nia hodi dehan: “Ó hakarak tinan tolu hamlaha nian iha ó rain, iha loron tolu nia laran? Oras ne’e hanoin didiak hodi bele haré buat nebe ha’u bele lori ba ida nebe haruka ha’u mai”. David hstsn ba Gad: “Ha’u laran susar teb-tebes! Ita monu ihaNa’i nia futar liman di’ak liu fali ha’u monu iha ema sira nia liman, bása Na’i laran-luak boot tebes!”\nNune’e, Na’i hsls’o festa boot iha israel, housi dader to’o tempo nebe hateten nanis. Housi Dan to’o Bercheba, mane rihun hitu nulu mate. Wainhira Anjo halolo liaman ba jerusalém atu halokon tiha nia, Na’i hanoin ba castigo ne’e todan liu, dehan ba Anjo nebe atu halakon povo: “To’o ona! Oras ne’e hasai tiha ó liman!” Na’i nia Anjo iha hela fatin habai trigo Araúna nian,ema jebuseu. Haré katak Anjo atu hamohu povo, David dehan ba Na’i: “Na’i ha’u mak halo sal tiha, ha’u makhala’o tiha hahalok áat! Maibe, povo sira ne’e, sala sá mak sira halo? Ha’u husu ba ita boot atu haloita liman monu iha ha’u no ha’u uma laran nia leten!”\nSalmo Responsorial Sal. 31(32). 1-2, 5, 6-7 (R. 5c)\nRefrão : Na’i, perdua ha’u hahalok áat no ha’u salan!!! Repete-se\nRahun di’ak ba ida nebé hetan perdua ba nia salan,\nBa ida nebé hetan ona perdua ba nia hahalok áat.\nRahun dia’ak ba ida nebé Na’i la hetan salan iha nia,\nNo la hetan bosok iha nia klamar. Refrão\nNa’i, ha’u sala, maibé ha’u hakribi ha’u salan;\nHa’u la subar ha’u salan.\nHa’u dehan mai ha’u-an:\n“Ha’u sei dehan sai ha’u salan ba Maromak”.\nItaboot perdua ha’u salan. Refrão\nIha susar laran ema sei harohan ba Ita,\nWé sei sa’e maibé sei la toman nia.\nNa’i, ha’i heli-an fatin, tulun ha’u iha susar tomak,\nSei falun ha’u ho ksolok maksoyn nian. Refrão\nEvangelho Mc. 6. 1-6\nNa’i Jesus Cristo nia Evangelho tuir são Marcos\nIha tempo neba, Jesus la’o ba Nia rain ho Nia escolante sira. To’o tiha loron sábado, Nia tama iha sinagoga atu hanourin. Ema sira nebé rona Nia ko’alia, sira hakfodak hodi hateten ba malu: “Nia simu buat hirak ne’e hotu iha lós nebé? Oinsá mak Nia bele halo milagre boboot hira ne’e? Nia la’os carpinteiro ida no Maria nia Oan? Nia la’os Tiago, José, Judas ho Simão sira nia maun-alin? Nia feton sira la hôrik iha ita leet?” Nune’e, sira sai bilán hotu. Jesus lia tun ba sira dehan: “Iha de’it nia rai, iha de’it nia uma no parenti sira leet mak profeta la folin”.\nTan ne’e, Jesus la halo milagre ida iha nia rain. Nia fó isin di’ak ba ema moras balun de’it, hodi tau liman ba sira. Jesus hakfodak, tan ema sira ne’e la fiar liu. Nune’e, Nia la’o tiha ba knua sira besik-besik, hodi hanourin.\nPrevious PostFAMÍLIA HARI NO KESI METIN IHA UNIÃO MATRIMÓNIO Next PostIgreja Católica no Política : Leitura Interpretativa